કેન્દ્ર સરાકર એવો પ્રસ્તાવ તૈયાર કરી રહી છે કે જેમાં સરપંચ પત્નીનાં કામકાજમાં પતિ દખલગીરી કરે તો પત્નીનું પદ રદ થઈ જશે. મહિલા અને બાળ વિકાસ મંત્રાલયનાં સુત્રોનાં જણાવ્યા પ્રમાણે ચૂંટાયેલી મહિલા કોઈ પણ પદ ઉપર હોય જે પોતાના અધિકારનો ઉપયોગ કરી રહી છે કે નહીં તેની દેખરેખ અને મોનીટરીંગ કલેક્ટર દ્વારા કરાશે. મંત્રાલયનાં સુત્રોનાં જણાવ્યા પ્રમાણે પત્નીનાં પદનો ફાયદો ઉઠાવીને પતિઓ સરકારીની યોજનાઓનો લાભ કઈ રીતે મળે અને નાંણા કમાવવાનો માર્ગ કાઢતા હોય છે. અને ભ્રષ્ટાચાર આચરતા હોય છે. તેવી ફરીયાદો પણ મંત્રાલયને મળવા પામી છે. આ પ્રસ્તાવને જો કાનુની સ્વરૂપ મળી જાય તો પુરુષોમાં એ બાબતનો ભય સતાવવા લાગ્યો છે કે તેના કારણે પત્નીની ચૂંટણી રદ થઈ શકે છે. પતિની આ કામગીરીને માટે અંતિમ નિર્ણય લેતાં પહેલાં પંચાયતીરાજ, મંત્રાલય, ચૂંટણીપંચ અને રાજ્ય સરકારો પાસેથી પણ સૂચનો મંગાવવામાં આવશે. બંધારણનાં ......માં સંશોધને મહિલાઓને પંચાયતોમાં ૩૩ ટકા અનામત મળ્યું છે. અનેક મહિલાઓ પંચાયતની કમાન સંભાળી રહી છે. પરંતુ ગ્રામ્ય ભારતની એક તસ્વીર એ પણ છે કે મહિલાઓને પોતાના અધિકારોનાં ઉપયોગની આઝાદી નથી. ખાસ કરીને આદિવાસી, દલિત અને પછાત વિસ્તારોમાં જ્યાં મહિલાઓ સામાજીક અને રાજકીય રીતે જાગૃત નથી. પંચાયતોમાં અનામતની જોગવાઈઓને કારણે તે ચૂંટણી લડે છે અને પતિ દેવો લડાવે છે. ત્યાં સરપંચ, તાલુકા સદસ્ય, જિલ્લા સદસ્ય તરીકેની કામગીરીથી અજાણ હોય છે કે પછી અજાણ રાખવામાં આવે છે. ગુજરાત રાજ્યમાં જેટલી મહિલાઓ ચૂંટાયેલી છે, તેમાંથી ૬૦થી ૭૦ ટકા મહિલાઓનો વહીવટ અને કારોબાર તથા તેમની કામગીરી પતિદેવો જ સંભાળી રહ્યા હોવાનો પણ રીપોર્ટ‌ને ફરીયાદો મહિલા બાળ વિકાસ મંત્રાલયને મળી છે. જે ફરીયાદો મળી છે તેમાં ઘણા જ કિસ્સાઓમાં ખોટું છે. એવું નથી પણ ઘણા જ કિસ્સામાં તથ્ય પણ છે. હવે મહિલા સરપંચનો પતિ રોફ જમાવે તો કલેક્ટરને તુરંત ફરીયાદથી સભ્ય પદ રદ થવાની કાર્યવાહી થઈ શકે તેવી સુત્રો દ્વારા માહિતી મળવા પામી છે. પણ આ હેતુ પતિ ઓની ચુચયાતથી બર આવતો નથી.